Hoof van hospitaalgroep bedank, emigreer | Maroela Media
Hoof van hospitaalgroep bedank, emigreer
Dr. Shrey Viranna (Foto: Life Healthcare/Twitter)
Dr. Shrey Viranna, die uitvoerende hoof van Life Healthcare, het Vrydag sy bedanking met onmiddellike inwerkingtreding aangekondig.
"Dr. Viranna gaan binnekort na Australië emigreer om persoonlike redes," het die hospitaalgroep in 'n verklaring gesê. Viranna het hom in 2018 by Life Healthcare aangesluit.
Viranna sê hy neem nié sy bedanking ligtelik op nie. "My vertrek is 'n moeilike maar baie persoonlike besluit en ek verlaat die maatskappy met groot hartseer."
Pieter van der Westhuizen, die groep se huidige finansiële hoof, is nou as waarnemende uitvoerende hoof van die groep aangestel. Viranna sal egter tot 29 Februarie aanbly as spesiale raadgewer by die maatskappy om 'n gladde oorgang te verseker.
Luidens die verklaring is Van der Westhuizen reeds 20 jaar by die groep waarvan hy die afgelope vyf jaar as finansiële hoof opgetree het.
"Van der Westhuizen het uitgebreide ondervinding in die bedryf asook by Life Healthcare en het reeds voorheen as uitvoerende hoof opgetree. Hy bied onmiddellike strategiese, bedryfs- en leierskapkontinuïteit vir die onderneming met die aanvang van die nuwe jaar," sê Mustaq Brey, voorsitter van die hospitaalgroep se raad.
"Dr. Viranna het tydens sy ampstermyn onberispelike leierskap vertoon. Ons besef dat hy 'n baie persoonlike gesinsbesluit geneem het en ons respekteer dit," lui die verklaring.
Sy velkleur is "reg" dat hy kan bly en sal heelbo uitkom. Dis baie vreemd dat hy emigreer.
Seker bang vir die nuwe gesondheids wet wat kom
Sover my kennis strek word daar verwag dat die nuwe gesondheids wet teen 2026 in werking sal tree. Teen die spoed wat ons land homself huidiglik op die afdraende pad bevind, wonder ek of dié nuwe wet ooit aan die gang sal kom. Daar gaan nog baie water onder die brug loop voor 2026.
Dit is die gevolge wat misdaad en korrupsie het. Opgevoede mense is keelvol vir die land en sy patetiese verskoning vir 'n regering. Hulle gaan soek hulle heil elders. Afgesien van velkleur en status.